Source: https://www.riigiteataja.ee/akt/13244787?leiaKehtiv
Timestamp: 2020-02-27 15:04:58+00:00

Document:
Proviisori või farmatseudina registreerimise ja Eestis proviisori kutsekvalifikatsiooni omandanud isiku kutsekvalifikatsiooni tunnustamise aluseks olevate kvalifikatsiooni tõendavate dokumentide loetelu – Riigi Teataja
Proviisori või farmatseudina registreerimise ja Eestis proviisori kutsekvalifikatsiooni omandanud isiku kutsekvalifikatsiooni tunnustamise aluseks olevate kvalifikatsiooni tõendavate dokumentide loetelu
Proviisori või farmatseudina registreerimise ja Eestis proviisori kutsekvalifikatsiooni omandanud isiku kutsekvalifikatsiooni tunnustamise aluseks olevate kvalifikatsiooni tõendavate dokumentide loetelu - sisukord
2 PROVIISORI VÕI FARMATSEUDINA REGISTREERIMISE ALUSEKS OLEVAD KVALIFIKATSIOONI TÕENDAVAD DOKUMENDID
§ 3 Proviisorina registreerimise aluseks olevad kvalifikatsiooni tõendavad dokumendid
§ 4 Farmatseudina registreerimise aluseks olevad kvalifikatsiooni tõendavad dokumendid
3 PROVIISORI KUTSEKVALIFIKATSIOONI TUNNUSTAMISE ALUSEKS OLEVAD KVALIFIKATSIOONI TÕENDAVAD DOKUMENDID
§ 5 Proviisori kutsekvalifikatsiooni tunnustamise aluseks olevad kvalifikatsiooni tõendavad dokumendid
Vastu võetud 15.06.2005 nr 80
RTL 2005, 69, 970
Määrus kehtestatakse «Ravimiseaduse» § 57 lõike 1 alusel.
(1) Määrusega kehtestatakse kutsekvalifikatsiooni tõendavate dokumentide loetelu proviisorina või farmatseudina registreerimiseks ja Eestis proviisori kvalifikatsiooni omandanud isiku tunnustamiseks Terviseameti poolt.
(2) Määrust kohaldatakse juhul, kui:
1) proviisori või farmatseudi kvalifikatsiooniga isik soovib osutada apteegiteenust Eesti Vabariigis;
2) Eestis proviisori kvalifikatsiooni omandanud isik soovib töötada farmaatsia valdkonnas väljaspool Eesti Vabariiki.
1) proviisori kvalifikatsioon – dokumentaalselt tõendatud farmaatsia-alane kõrgharidus ning käesolevas määruses sätestatud juhtudel töökogemus, mida nõutakse proviisorina töötamiseks;
2) farmaatsia valdkond – ravimite ja nende koostisainete uurimine, valmistamine, tootmine, kvaliteedi kontroll, apteegiteenuse osutamine nii elanikele kui tervishoiuteenuse osutajatele, ravimialase informatsiooni jagamine ja nõustamine, sealhulgas töötamine pädeva isikuna «Ravimiseaduses» sätestatud tingimustel;
3) proviisori kvalifikatsiooni tunnustamine – proviisori kvalifikatsiooni tõendamine Terviseameti poolt, mis võimaldab Eestis proviisori kvalifikatsiooni omandanud isikutel taotleda proviisorina tunnustamist väljaspool Eesti Vabariiki;
4) internatuur – enne 1997/1998. õppeaastat proviisoriõppesse immatrikuleeritud isikutele ette nähtud kutseõpe proviisori kutse omandamiseks.
2. peatükk PROVIISORI VÕI FARMATSEUDINA REGISTREERIMISE ALUSEKS OLEVAD KVALIFIKATSIOONI TÕENDAVAD DOKUMENDID
§ 3. Proviisorina registreerimise aluseks olevad kvalifikatsiooni tõendavad dokumendid
(1) Isik, kes on proviisori kvalifikatsiooni omandanud Eestis Vabariigis, registreeritakse proviisorina järgmiste dokumentide koopiate alusel:
1) Tartu Ülikooli diplom proviisoriõppe läbimise kohta ja akadeemiline õiend;
2) tööraamat, tööleping või töötamist tõendav muu dokument, mis kinnitab, et isik on taotluse esitamisele eelnenud viie aasta jooksul vähemalt kolm järjestikust aastat töötanud apteegis proviisorina.
(2) Isik, kes on proviisori kvalifikatsiooni omandanud väljaspool Eesti Vabariiki, registreeritakse proviisorina järgmiste dokumentide alusel:
1) diplom proviisoriõppe läbimise kohta ja akadeemiline õiend;
2) Terviseameti poolt väljastatud tõend proviisorina tunnustamise kohta, välja arvatud isikud, kes on Eesti Vabariigis töötanud enne 1. maid 2004;
3) tööraamat, tööleping või töötamist tõendav muu dokument, mis tõendab, et isik on taotluse esitamisele eelnenud viie aasta jooksul vähemalt kolm järjestikust aastat töötanud apteegis proviisorina.
(3) Lõike 1 punktis 2 ja lõike 2 punktis 3 nimetatud apteegis töötamist tõendavat dokumenti ei pea esitama proviisorina registreerimist taotlev isik, kes on kutse omandanud vähem kui kolm aastat enne registreerimise taotluse esitamist.
(4) Kvalifikatsiooni tõendavatele dokumentidele lisatakse isiku samasuse tõendamiseks järgmiste dokumentide koopiad:
§ 4. Farmatseudina registreerimise aluseks olevad kvalifikatsiooni tõendavad dokumendid
(1) Isik, kes on farmatseudi kvalifikatsiooni omandanud Eestis Vabariigis, registreeritakse farmatseudina järgmiste dokumentide alusel:
1) Tallinna Meditsiinikooli (diplom farmatseudiõppe läbimise kohta ja akadeemiline õiend;
2) tööraamat, tööleping või töötamist tõendav muu dokument, mis kinnitab, et isik on taotluse esitamisele eelnenud viie aasta jooksul vähemalt kolm järjestikust aastat töötanud apteegis farmatseudina.
(2) Isik, kes on farmatseudi kvalifikatsiooni omandanud väljaspool Eesti Vabariiki, registreeritakse farmatseudina järgmiste dokumentide alusel:
1) diplom farmatseudiõppe läbimise kohta;
2) tõend farmatseudina tunnustamise kohta, välja arvatud isikutel, kes on Eesti Vabariigis töötanud enne 1. maid 2004;
3) tööraamat, tööleping või töötamist tõendav muu dokument, mis kinnitab, et isik on taotluse esitamisele eelnenud viie aasta jooksul vähemalt kolm järjestikust aastat töötanud apteegis farmatseudina.
(3) Lõike 1 punktis 2 ja lõike 2 punktis 3 nimetatud apteegis töötamist tõendavat dokumenti ei pea esitama farmatseudina registreerimist taotlev isik, kes on kutse omandanud vähem kui kolm aastat enne registreerimise taotluse esitamist.
3. peatükk PROVIISORI KUTSEKVALIFIKATSIOONI TUNNUSTAMISE ALUSEKS OLEVAD KVALIFIKATSIOONI TÕENDAVAD DOKUMENDID
§ 5. Proviisori kutsekvalifikatsiooni tunnustamise aluseks olevad kvalifikatsiooni tõendavad dokumendid
(1) Eesti Vabariigis proviisori kvalifikatsiooni omandanud isikule, kes on immatrikuleeritud Tartu Ülikooli pärast 1997/1998. õppeaastat, väljastatakse tunnustamistõend Tartu Ülikooli diplomi alusel.
(2) Eesti Vabariigis proviisori kvalifikatsiooni omandanud isikule, kes on immatrikuleeritud Tartu Ülikooli enne 1997/1998. õppeaastat, väljastatakse tunnustamistõend järgmiste dokumentide alusel:
1) Tartu Ülikooli diplom;
2) internatuuri lõputunnistus;
3) tööraamat, tööleping või töötamist tõendav muu dokument, mis kinnitab, et isik on taotluse esitamisele eelnenud viie aasta jooksul vähemalt kolm järjestikust aastat töötanud farmaatsia valdkonnas.
(3) Kvalifikatsiooni tõendavatele dokumentidele lisatakse isiku samasuse tõendamiseks järgmiste dokumentide koopiad:

References: § 3

§ 4

§ 5
 § 57

§ 3

§ 4

§ 5